sagorsarker/bangla-wikipedia huggingface dataset:
শান্তিলাল মুখোপাধ্যায়

শান্তিলাল মুখোপাধ্যায় একজন ভারতীয় মঞ্চ ও চলচ্চিত্র অভিনেতা।
শান্তিলাল কলকাতায় জন্মগ্রহণ করেন। খুব অল্প বয়সে তার বাবা মারা যান। তিনি সারসুনা উচ্চ বিদ্যালয় থেকে মাধ্যমিক, নয়া আলিপুর বহুমুখী উচ্চ বিদ্যালয় থেকে এইচএসসি পাশ করেন। আশুতোষ কলেজ থেকে তিনি স্নাতক করেন।
নর্ক-মারাশ জেলা

নর্ক- মারশ প্রশাসনিক জেলা (), আর্মেনিয়া এর রাজধানী ইয়েরেভান এর ১২ টি জেলার মধ্যে একটি।
এটি শহরের পূর্বদিকে অবস্থিত। এর পশ্চিম এবং উত্তর কেনত্রন জেলা, পূর্বে নর নরক এবং দক্ষিণে এরেবুনি জেলা রয়েছে। জেলার নামটি ইয়েরেভানের নর্ক অঞ্চল থেকে এবং আধুনিককালের তুরস্ক প্রজাতন্ত্রের মারশের প্রাচীন প্রধান আর্মেনিয়ান বসতি থেকে প্রাপ্ত। জেলাটি বেসরকারীভাবে ছোটো অঞ্চলে বিভক্ত, যেমন নর্ক এবং নর মারশ।
১৯৯৬ সালে নর্ক এবং নর মারশ অঞ্চলের এক হওয়াতে জেলাটি গঠিত হয়। এটি ৪ কিমি² এলাকা এবং ১২,০৪৯ জনসংখ্যা (২০১১ এর জনগণনা) আছে।
অপু বিশ্বাস অভিনীত চলচ্চিত্রের তালিকা

অপু বিশ্বাস (জন্ম: ১১ অক্টোবর ১৯৮৯) একজন বাংলাদেশী চলচ্চিত্র অভিনেত্রী। তিনি আমজাদ হোসেনের কাল সকালে চলচ্চিত্রে তার অভিষেক করেন।
বাংলাদেশ–স্পেন সম্পর্ক

বাংলাদেশ-স্পেন সম্পর্ক বলতে বাংলাদেশ ও স্পেনের মধ্যে দ্বিপাক্ষিক সম্পর্ককে বোঝায়। মাদ্রিদে বাংলাদেশের দূতাবাস রয়েছে, এবং ঢাকায় স্পেনের দূতাবাস রয়েছে।
উভয় দেশের মধ্যে উষ্ণ কূটনৈতিক সম্পর্ক রয়েছে। ২০১৪ সালে স্পেন বাংলাদেশে বিনিয়োগের জন্য কর্মসূচী পরিকল্পনা করে। ২০১১ সালে স্পেনের বহুজাতিক কোম্পানি ইসোলাক্স করসান বাংলাদেশের নারায়ণগঞ্জের সিদ্ধিরগঞ্জে ৩৪০ মেগাওয়াটের গ্যাসভিত্তিক বিদ্যুৎ কেন্দ্র নির্মাণে চুক্তি করে। ঢাকার মিরপুর জোনের ১০ জেলায় বিশুদ্ধ পানি সরবরাহ ও স্যানিটেশনে ওয়াসার সাথে সহযোগিতার কাজ করেছে স্প্যানিশ প্রতিষ্ঠান কবরা-তেদাগুয়া। আইসিইএক্স এর তথ্য অনুযায়ী স্পেন ও বাংলাদেশের মধ্যে বছরে প্রায় ১,৫০০ মিলিয়ন ইউরো দ্বিপাক্ষিক বাণিজ্য হয়।
স্পেন ও বাংলাদেশের মধ্যকার দ্বিপাক্ষিক সম্পর্ক উন্নয়নে অভুতপূর্ব অবদান রাখার জন্য স্পেনের রাজা ষষ্ঠ ফিলিপ (Felipe VI) বাংলাদেশের বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদকে স্পেনের সর্বোচ্চ বেসামরিক সম্মাননা পদক Commitment to the Number of the Civil Merit Order প্রদান করেন। ১৭ ফেব্রুয়ারি ২০১৮, বাংলাদেশে নিযুক্ত স্পেনের রাষ্ট্রদূত আলভারো ডি সালাস (Alvaro de Salas) স্পেনের রাজার পক্ষে এই সম্মাননা পদক প্রদান করেন।
ইংরেজি ও বিদেশি ভাষা বিশ্ববিদ্যালয়

ইংরেজি এবং বিদেশী ভাষা বিশ্ববিদ্যালয় হল ইংরেজি ও বিদেশি ভাষা শিক্ষার একটি কেন্দ্রীয় বিশ্ববিদ্যালয়। এটি তেলেঙ্গানার রাজধানী হায়দ্রাবাদে অবস্থিত। ইহা দক্ষিণ এশিয়ার একমাত্র বিশ্ববিদ্যালয় যা কেবল মাত্র ভাষা শিক্ষার জন্য নিয়োজিত । 
এখানে ইংরেজি সহ বিভিন্ন বিদেশী ভাষা যেমন আরবি, চাইনিজ, ফ্রেন্চ, জার্মান, স্পানিশ, ইতালিয়ান, রাশিয়ান, জাপানিজ, কোরিয়ান,পারসি, তুর্কি ভাষা ও সাহিত্য ,লিঙ্গুইস্টিকস, ইন্টার ডিসিপ্লিনরি ও কালচারাল স্টাডিজ পড়ানো হয়। 
এটি হল বিশ্ববিদ্যালয়ের মেইন ক্যাম্পাস । হায়দ্রাবাদ ক্যাম্পাস ছাড়াও এর লক্ষ্নো্ু  এবং শিলং এ এর ক্যাম্পাস অবস্থিত ।
The postgraduate EFLU 2018 courses offered by the university include M.A in English, English Literature, Literatures in English, Comparative Literature, Linguistics, English Language Teaching, JMC, Hindi, Computational Linguistics, Arabic Language & Literature, French Language & Literature, German Language & Literature, Hispanic Language & Literature, Russian Language & Literature, PGDTE in English and PGDTA in Arabic.
বিশ্ববিদ্যালয়ের ছাত্র/ছাত্রীদের জন্য হোস্টেলের ব্যবস্থা আছে ।
ইউক্রেন–বাংলাদেশ সম্পর্ক

বাংলাদেশ এবং ইউক্রেনের মধ্যে সহযোগিতার জন্য কৃষিকে একটি প্রতিশ্রুতিবদ্ধ ক্ষেত্র হিসাবে চিহ্নিত করা হয়েছে। ২০১১ সালের আগস্টে, ইউক্রেনের খাদ্যমন্ত্রী মাইকোলা প্রাইয়াজনিয়ুক কৃষিক্ষেত্রে দ্বিপাক্ষিক সহযোগিতার সম্ভাব্য উপায় সন্ধানে সরকারী সফরে বাংলাদেশ ভ্রমণ করেছিলেন। ইউক্রেন তার কৃষি প্রযুক্তি বাংলাদেশে স্থানান্তর করতে আগ্রহ দেখিয়েছে। ২০১১ সালে, বাংলাদেশ ইউক্রেনের সাথে রাষ্ট্রীয় পর্যায়ে ১ লক্ষ টন গম আমদানির জন্য একটি সমঝোতা চুক্তি স্বাক্ষর করে। ২০১৩ সালে বাংলাদেশ সরকার রাষ্ট্রীয়ভাবে ইউক্রেন থেকে ২ লক্ষ টন গম আমদানি করেছিল।
বাংলাদেশ ইউক্রেনে মৎস্য, চামড়া, তৈরি পোশাক, টেক্সটাইল, ভোজ্য তেল, সবজি, ওষুধ ও তামাক রপ্তানি করে। ইউক্রেন বাংলাদেশে প্রধানত খনিজ সামগ্রী, রাসায়নিক, যন্ত্রপাতি ও বৈদ্যুতিক যন্ত্রপাতি রপ্তানি করে। ইউক্রেনীয় ব্যবসায়ীরা বাংলাদেশের জাহাজ নির্মাণ, বানোয়াট ইস্পাত এবং রাসায়নিক সার শিল্পে বিনিয়োগের জন্য যৌথ উদ্যোগ গঠনের ইচ্ছা প্রকাশ করেছে। ইউক্রেনও বাংলাদেশে বন্দর সুবিধা উন্নয়নে আগ্রহ প্রকাশ করেছে। 
লুহানস্ক স্টেট মেডিকেল বিশ্ববিদ্যালয় তে পড়াশোনা করছে বাংলাদেশী শিক্ষার্থী।
রাজান জাইতুনেহ

রাজান জাইতুনেহ (বা জাইতুনাহ; জন্ম ২৯ এপ্রিল ১৯৭৭) একটি সিরিয়ান মানবাধিকার আইনজীবী এবং সুশীল সমাজের কর্মী। সিরিয়ার বিদ্রোহের সাথে সক্রিয়ভাবে জড়িত, তিনি সরকার কর্তৃক অভিযুক্ত হয় যে তিনি বিদেশী প্রতিনিধি,সে জন্য লুকিয়ে থাকেন এবং তার স্বামীকে গ্রেফতার করা হয়। লোকাল কো-অর্ডিনেশন কমিটিস অব সিরিয়ার জন্য তিনি মানবাধিকার নথি তৈরি করেন।
তিনি ১৯৯৯ সালে ল-স্কুল থেকে স্নাতকোত্তর পাস করেন এবং ২০০১ সালে তিনি আইনজীবী হিসেবে কাজ শুরু করেন। তিনি ২০০১ সাল থেকে রাজনৈতিক বন্দীদের প্রতিরক্ষা করার জন্য আইনজীবীদের দলের একজন সদস্য ছিলেন। একই বছরে, রাজান হিউম্যান রাইটস এসোসিয়েশন ইন সিরিয়ার প্রতিষ্ঠাতা ছিলেন (এইচআরএএস)। ২০০৫ সালে, রাজান জাইতুনেহ এসএইচআরআইএল (দ্য সিরিয়ান হিউম্যান রাইটস ইনফর্মেশন লিংক) প্রতিষ্ঠা করেন, যার মাধ্যমে তিনি সিরিয়াতে মানবাধিকার লঙ্ঘনের বিষয়ে প্রতিবেদন করতে থাকেন। ২০০৫ সালে, সিরিয়ায় রাজনৈতিক বন্দিদের পরিবারকে সহায়তা করার জন্য তিনি কমিটি টু সাপোর্ট ফেমিলিস অব পলিটিকাল প্রিজোনার্স ইন সিরিয়ার একজন সক্রিয় সদস্য।
২৭ শে অক্টোবর ২০১১ সালে, চারজন আরবের সাথে যৌথভাবে চিন্তার স্বাধীনতা জন্য ২০১১ সালের সাখারভ পুরস্কার লাভ করেন। তিনি পোলিটকোভসকায়া পুরস্কার পান রিচ্ অল উইমেন ইন ওয়ার দ্বারা। ২০১৩ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।
ডিসেম্বর ২০১৩ সালে, বিরোধী ওয়েবসাইটগুলি প্রতিবেদন করেছিল যে, রাজান তার স্বামী ওয়াইল হামাদেহ এবং দুই সহকর্মী সামীরা খলিল ও নাজিম হামাদেহর সাথে দামাস্কাসের উত্তরে বিরোধীদলীয় শহর ডুমাতে অপহরণ হয়েছে। ২০১৫ সালের ডিসেম্বর অনুযায়ী, তাদের অভিযান এখনও অজানা এবং অপহরণকারীদের পরিচয় বিষয়ে অনিশ্চয়তা ছিল। যদিও এটি সন্দেহ করা হয়েছিল যে ইসলামী সালাফি বিদ্রোহী গোষ্ঠী এই ঘটনার জন্য দায়ী।
আখতার রেজা খান

মুহাম্মদ আখতার রেজা খান আজহারী একজন ভারতীয় বেরলভী মুসলিম পণ্ডিত, আলেম ও মুফতি। তিনি বেরলভী আন্দোলনের প্রতিষ্ঠাতা মুজাদ্দিদ আহমদ রেজা খান বেরলভীর বংশধর। তিনি ভারতের মুসলিমদের দ্বারা ভারতের প্রধান মুফতি হিসেবে বিবেচিত হন। দ্য রয়েল ইসলামিক স্ট্র্যাটেজিক স্টাডিজ সেন্টার দ্বারা প্রণীত বিশ্বের সবচেয়ে ৫০০ প্রভাবশালী মুসলিমদের তালিকার (২০১৪-২০১৫ সংস্করণ) মধ্যে তিনি ২২তম স্থানে ছিলেন। ভারতে তার লক্ষ লক্ষ অনুসারী ছিল।
তিনি ১৯৪৩ সালের ২৩ নভেম্বর ব্রিটিশ ভারতের বেরেলিতে জন্মগ্রহণ করেন, আহমদ রেজা খান বেরলভীর প্রপৌত্র, যিনি তার অনুসারী এবং বেরলভী আন্দোলনের প্রতিষ্ঠাতাদের দ্বারা একজন মুজাদ্দিদ বলে বিবেচিত হন।
তিনি দরগাহ আলা হযরতের মানজার-ই-ইসলাম মাদ্রাসায়, এবং তারপর বেরেলির ইসলামিয়া ইন্টার কলেজে অধ্যয়ন করেন। তিনি ১৯৬৩-৬৬ সাল পর্যন্ত মিশরের আল-আজহার বিশ্ববিদ্যালয়ে অধ্যয়ন করেন, যেখানে তিনি "ফখরে আজহার" (আজহারের গর্ব) পুরস্কার জিতেছিলেন।
১৯৬৭ সালে, তিনি বেরেলির মানজার-ই-ইসলাম মাদ্রাসায় শিক্ষক হন।
তিনি আনুষ্ঠানিকভাবে ১৯৮০ সালে শিক্ষকতা থেকে অবসর নেন, কিন্তু ফতোয়া জারি করতে থাকেন, এবং দার আল-ইফতা-এ ছাত্রদের জন্য সেমিনার করেন।
২০০০ সালে, তিনি ভারতের উত্তর প্রদেশের বেরেলিতে ইসলামি শিক্ষা কেন্দ্র জামিয়াতুর রেজা প্রতিষ্ঠা করেন।
তাকে তার অনুসারীরা ভারতের প্রধান মুফতি হিসাবে বিবেচনা করতেন। দ্য রয়েল ইসলামিক স্ট্র্যাটেজিক স্টাডিজ সেন্টার দ্বারা সংকলিত বিশ্বের ৫০০ জন প্রভাবশালী মুসলমানের (২০১৪-১৫ সংস্করণ) তালিকায় তিনি ২২তম স্থানে ছিলেন। ভারতে তার কয়েক মিলিয়ন অনুসারী রয়েছে।
তিনি ২০১৮ সালের ২০ জুলাই দীর্ঘ অসুস্থতার পরে ৭৪ বছর বয়সে মারা যান। তাঁর জানাযায় আনুমানিক দশ লক্ষাধিক মানুষের উপস্থিতি ছিল। ২০১৮ সালের ২২ জুলাই ইসলামিয়া ইন্টার কলেজ, বেরেলিতে তার জানাজা অনুষ্ঠিত হয়। জানাজার নামাজের ইমামতি করেন তার ছেলে ও উত্তরসূরি আসজাদ রেজা খান।
তার মৃত্যুর পর দরগাহ আলা হযরতের মুখপাত্র মোহাম্মদ সেলিম নুরী বলেছিলেন যে, "আজহারী ভারতে একমাত্র আলেম যিনি 'তাজুশরিয়া' উপাধি পেয়েছিলেন" এবং "বিশ্বের কয়েকজন বিশিষ্ট ব্যক্তিদের মধ্যে একজন যাকে মক্কার কাবার ভিতরে দেখার অনুমতি দেওয়া হয়েছিল।
তার উর্দু ভাষার ফতোয়া সংগ্রহটি "মাজমুআহ ফতোয়া" নামে পরিচিত ছিল। তার ইংরেজি সংকলনের নাম "আজহারুল ফতোয়া"। তার একটি ফতোয়া ছিল একজন অমুসলিম কর্তৃক একজন মুসলিমকে দেওয়া সুদের বিষয়ে তার আদেশ:
যখন একজন মুসলিম ও আরেকজন মুসলিম বা একজন মুসলিম ও আরেকজন জিম্মি কাফের (একজন অমুসলিম একটি ইসলামী রাষ্ট্রের নিরাপত্তায় বসবাসকারী) এর মধ্যে লেনদেন হয়, তখন ঋণের চেয়ে বেশি টাকা নেওয়া সুদ হিসাবে বিবেচিত হয় এবং এই ধরনের লেনদেন অবৈধ হবে। যাইহোক, যদি এই শর্তটি বিদ্যমান না থাকে তবে এই অতিরিক্ত অর্থটি সুদ হিসাবে বিবেচিত হবে না এবং একজন মুসলমানের জন্য বৈধ হবে কারণ এটি সর্বসম্মত যে কোনও মুসলিম এবং হারবি কাফির (একজন অ-মুসলিম যিনি ইসলামিক স্টেটের নিরাপত্তায় বাস করছেন না) এর মধ্যে লেনদেনের সময় কোনও সুদ প্রযোজ্য হয় না।
তিনটি ভাষায় রচিত "সাফিনা ই বখশিশ" শিরোনামে ছিল তার নাত রচনা।
তিনি "ইসলামী ধর্মতত্ত্ব ও উর্দু এবং আরবীতে চিন্তাধারার উপর ৫০টিরও বেশি বই" এর লেখক ছিলেন, যার মধ্যে রয়েছে:
আখতার রেজা খান ২০১৮ সালের ২০ জুলাই ৭৪ বছর বয়সে মৃত্যুবরণ করেন। তার জানাজায় রেকর্ড সংখ্যক মানুষের উপস্থিতি ছিল।
পাপ্পি লিনাক্স

পাপ্পি লিনাক্স () একটি হালকা লিনাক্স ডিস্ট্রিবিউশন যেটি সহজে ব্যবহারযোগ্যতা এবং সর্বনিন্ম মেমরি ফুটপ্রিন্টের উপর গুরুত্বারোপ করে। অপারেটিং সিস্টেম চালু হওয়ার পর বুট মিডিয়ামকে রিমোভ করার মাধ্যমে, পুরো সিস্টেমটিই শুধুমাত্র র‍্যাম থেকে চলতে পারে,।প্যাকেজ ডাউনলোডিং ইউটিলিটি ও হালকা ওয়েব ব্রাউজারের সাথে এবিওয়ার্ড, গ্নুমেরিক এবং এমপ্লেয়ারের মত এপ্লিকেশন অন্তর্ভুক্ত থাকে। ডিস্ট্রিবিউশনটি প্রধানত ব্যারি কাউলার ও পাপ্পি লিনাক্স সম্প্রদায়ের অন্যান্য সদস্য কর্তৃক নির্মিত। উফ নামক একটি টুল ব্যবহার করে অন্যান্য লিনাক্সের বাইনারি প্যাকেজ থেকে পাপ্পি লিনাক্স ডিস্ট্রিবিউশন বিল্ড করা যায়।
পাপ্পির আগের সংস্করণগুলো উবুন্টুর উপর ভিত্তি করে তৈরি করা হলেও, অধুনা সংস্করণ স্ল্যাকওয়্যার-ভিত্তিক। পাপ্পি আইএসও ফাইলের আয়তন ১৬১ এমবি, এবং পাপ্পি লাইভ এনভায়রনমেন্টে ডিস্ক থেকে সরাসরি বুট হতে পারে। পাপ্পি ২৫৬ এমবি বা তার চেয়ে বেশি র‍্যামে চলতে পারে। তবে সঠিক পারফরমেন্সের জন্যে ৫১২ এমবি র‍্যাম অপরিহার্য।
পৌরপুঞ্জ

পৌরপুঞ্জ বলতে এমন একটি পৌর এলাকাকে বোঝায় যেটি একাধিক মহানগর, নগর, বড় শহর ও অন্যান্য নগরায়িত এলাকা নিয়ে গঠিত, যেগুলি জনসংখ্যা বৃদ্ধি ও ভৌগোলিক সম্প্রসারণের কারণে একীভূত হয়ে একটিমাত্র অবিচ্ছিন্ন নগরায়িত এলাকা বা শিল্পোন্নত এলাকা গঠন করেছে। বেশিরভাগ ক্ষেত্রেই একটি পৌরপুঞ্জ একটি বহুকেন্দ্রিক নগরায়িত এলাকা, যেখানে পরিবহন ব্যবস্থার উন্নতির কারণে বিভিন্ন এলাকাগুলির মধ্যে সংযোগ স্থাপিত হয়ে একটিমাত্র নগরভিত্তিক শ্রমবাজার বা কর্মস্থলে যাতায়াতের এলাকা গঠন করেছে।
পৌরপুঞ্জের ইংরেজি পারিভাষিক প্রতিশব্দ হল "কনার্বেশন" (conurbation)। ১৯১৫ সালে স্কটিশ ভূগোলবিদ প্যাট্রিক গেডেস তার রচিত "সিটিজ ইন এভোলিউশন" নামক গ্রন্থে প্রথমবারের মত পরিভাষাটির প্রচলন করেন। তিনি নব্য বৈদ্যুতিক শক্তি ও মোটরচালিত পরিবহন ব্যবহারের সুবাদে শহরগুলির সম্প্রসারণ এবং একে অপরের সাথে একীভূত হবার ক্ষমতার ব্যাপারে দৃষ্টি আকর্ষণ করেন। তিনি এ প্রসঙ্গে ইংল্যান্ডের মিডল্যান্ডটন তথা ওয়েস্ট মিডল্যান্ডস নগর সমবায়, জার্মানির রুর এলাকা, নেদারল্যান্ডসের রান্ডস্টাড এবং মার্কিন যুক্তরাষ্ট্রের উত্তর জার্সি এলাকাগুলিকে উদাহরণ হিসেবে উল্লেখ করেন।
পৌরপুঞ্জ মহাপৌরপুঞ্জ থেকে ভিন্ন। মহাপৌরপুঞ্জে পৌর এলাকাগুলি একে অপরের সন্নিকটস্থ হলেও ভৌগোলিকভাবে বিচ্ছিন্ন থাকে এবং এগুলিতে শ্রমবাজারের একীভবন সম্পূর্ণ নয়।
কান্দি বিধানসভা কেন্দ্র

কান্দি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৮ নং কান্দি বিধানসভা কেন্দ্রটি কান্দি পৌরসভা কান্দি সমষ্টি উন্নয়ন ব্লক এবং সাতুই চাউরিগাছা গ্রাম পঞ্চায়েত বহরমপুর সমষ্টি উন্নয়ন ব্লক এর অন্তর্গত।
কান্দি বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের অপূর্ব সরকার তার নিকটতম প্রতিদ্বন্দ্বী সিপিআই এর আনিয়াল হককে পরাজিত করেন।
২০০৬ সালের নির্বাচনে, নির্দল প্রার্থী অপূর্ব সরকারকে বহরমপুর লোকসভা কেন্দ্রের কংগ্রেস এমপি অধীর রঞ্জন চৌধুরী সমর্থন করেন তার নিকটতম প্রতিদ্বন্দ্বী সিপিআই এর আব্দুল হামিদকে পরাজিত করেন।
২০০৬ সালের বিধানসভা নির্বাচনে, নির্দলের অপূর্ব সরকার ৬৮ নং কেন্দ্র থেকে জয়লাভ করেন তার নিকটতম প্রতিদ্বন্দ্বী সিপিআই এর আব্দুল হামিদকে পরাজিত করেন। অপূর্ব সরকার নির্দল প্রার্থী হিসেবে নির্বাচনে অংশ নিয়েছিলেন, বিরোধী কংগ্রেস প্রার্থী অধীর চৌধুরী তুলে ধরেন কংগ্রেস প্রার্থী অতীশ সিনহা পুনরায় আপত্তি করেন। পরে তিনি কংগ্রেসে ফিরে আসেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের অতীশ চন্দ্র সিংহ সিপিআই এর চন্দন সেনকে, ১৯৯৬ এবং ১৯৯১ সালে সিপিআই এর সৈয়দ ওয়াহিদ রেজাকে পরাজিত করেন। সিপিআই এর সৈয়দ ওয়াহিদ রেজা ১৯৮৭ সালে কংগ্রেসের বঙ্কিম ত্রিবেদীকে পরাজিত করেন। কংগ্রেসের অতীশ চন্দ্র সিনহা ১৯৮২ সালে সিপিআই এর সৈয়দ আব্দুর রাজ্জাককে পরাজিত করেন এবং ১৯৭৭ সালে জনতা পার্টির জগদীশ সিনহাকে পরাজিত করেন।
১৯৭২ এবং ১৯৭১ সালে অতীশ চন্দ্র সিনহা জয়ী হন। নির্দলের কুমার জগদীশ চন্দ্র সিনহা ১৯৬৯ সালে জয়ী হন। কংগ্রেসের জি. ত্রিবেদী ১৯৬৭ সালে জয়ী হন। কংগ্রেসের কুমার জগদীশ চন্দ্র সিনহা ১৯৬২ সালে জয়ী হন। কান্দি ১৯৫৭ সালে একটি যৌথ আসন ছিল।কংগ্রেসের সুধীর মণ্ডল এবং বিমল চন্দ্র সিনহা উভয়ই জয়লাভ করেন। ১৯৫১ সালে স্বাধীন ভারতের প্রথম নির্বাচনে, কংগ্রেসের গোলবদন ত্রিবেদী কান্দি কেন্দ্র থেকে জয়ী হন।
অপরিকল্পিত নগরায়িত এলাকা

অপরিকল্পিত নগরায়িত এলাকা বলতে ঝুঁকির কথা চিন্তা না করে অসমন্বিত, অপরিকল্পিত, অসম ও ইতস্তত বিক্ষিপ্তভাবে হিসেবে ধীরে ধীরে একটি নগরের সম্প্রসারণকে বোঝায় যা সাধারণত টেকসই নয়। এটি একাধিক বিভিন্ন প্রক্রিয়ার একটি ফলাফল যেখানে সম্পদের দক্ষ ব্যবহার হয় না।
সাধারণত উপনগরায়ন প্রক্রিয়ায় একটি কেন্দ্রীয় নগরায়িত এলাকা থেকে জনগোষ্ঠী লঘু জনঘনত্ববিশিষ্ট এলাকাতে ছড়িয়ে পড়ে অপরিকল্পিত নগরায়িত এলাকার জন্ম হয়। এই প্রক্রিয়ার সামাজিক ও পরিবেশগত প্রভাব সাধারণত নেতিবাচক হয়ে থাকে।
জান মোরো

জান মোরো (; ২৩ ফেব্রুয়ারি ১৯২৮ - ৩১ জুলাই ২০১৭) ছিলেন একজন ফরাসি অভিনেত্রী, গায়িকা, চিত্রনাট্যকার এবং পরিচালক। তিনি "মদ্যরাতো কঁতাবিল" (১৯৬০) চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার; "ভিভা মারিয়া!" (১৯৬৫) চলচ্চিত্রের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার; "লা ভিইল ক্যু মারশাই দান লা মের" (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে সেজার পুরস্কার অর্জন করেছেন। তিনি একাধিক আজীবন সম্মাননা পুরস্কার অর্জন করেছেন, তন্মধ্যে একটি হল ১৯৯৬ সালে বাফটা ফেলোশিপ অর্জন।
মোরোর মঞ্চ অভিনয়ের অভিষেক হয় ১৯৪৭ সালে এবং কমেদিয়া-ফ্রঁসের অন্যতম মুখ্য অভিনেত্রী হিসেবে নিজেকে প্রতিষ্ঠিত করেন। তিনি ১৯৪৯ সালে চলচ্চিত্রে ছোটখাট চরিত্রে অভিনয় শুরু করেন। তিনি "ফের্নান্দেল ভেহিকল মুরত্রেস?" (১৯৫০) ও জঁ গাবাঁর সাথে "তুশেজ পাস উ গ্রিসবি" (১৯৫৪) চলচ্চিত্রে কাজ করে পরিচিতি অর্জন করেন। তিনি লুই মাল পরিচালিত "অশেন্সুর পুর লেশাফো" (১৯৫৮) এবং ফ্রঁসোয়া ত্রুফো পরিচালিত "জুল এ জিম" (১৯৬২) ছবিতে অভিনয় করে তারকা খ্যাতি অর্জন করেন। ১৯৬০-এর দশকে সর্বাধিক খ্যাতি অর্জন করা মোরো ১৯৮০-এর দশক পর্যন্ত নিয়মিত অভিনয় করেন।
মোরো ১৯২৮ সালের ২৩শে ফেব্রুয়ারি প্যারিসে জন্মগ্রহণ করেন। তার মাতা ক্যাথরিন (জন্মনাম: বাকলি) ছিলেন একজন নৃত্যশিল্পী এবং তার পিতা আনাতোল-দেসির মোরো ছিলেন একজন রেস্তোরাঁ মালিক। মোরোর পিতা ফরাসি বংশোদ্ভূত ছিলেন এবং মাতা ইংরেজ ও আংশিক আইরিশ বংশোদ্ভূত ছিলেন। তার মাতা ইংল্যান্ডের ল্যাঙ্কাশায়ারের ওল্ডহামে জন্মগ্রহণ করেন। মোরোর পিতা ক্যাথলিক ধর্মাবলম্বী এবং মাতা বিয়ের পূর্বে প্রটেস্ট্যান্ট ছিলেন ও বিয়ের পরে ক্যাথলিক ধর্মে দীক্ষিত হন।
নর নর্ক জেলা

নর নর্ক (, "Nor Nork"), আর্মেনিয়া এর রাজধানী ইয়েরেভান এর ১২ টি জেলার মধ্যে একটি। এটি শহরের পূর্বদিকে অবস্থিত। এর পশ্চিমে নর্ক-মারাশ জেলা, কেনত্রন জেলা, কানকের-জেইতুন, উত্তরে আভান, দক্ষিণে এরেবুনি এবং পূর্বে কতায়ক জেলা রয়েছে।
নর নর্ক জেলা এবং বাগ্রেভান্দ আশপাশের ৯ টি ব্লকের অন্তর্গত ছোটো ভূখণ্ডে বিভক্ত। ২০১১ সালের জনগণনা অনুযায়ী, জেলার জনসংখ্যা ১২৬,০৬৫।
দেব অভিনীত চলচ্চিত্রের তালিকা

দেব একজন ভারতীয় অভিনেতা যিনি প্রধানত বাংলা চলচ্চিত্রে কাজ করেন। তার অভিনীত প্রথম বাংলা চলচ্চিত্র "অগ্নিশপথ" যা বক্স অফিসে ব্যর্থ হয়। এই সময় তিনি রবি কিনাগী কর্তৃক নির্মিত ও শ্রী ভেঙ্কটেশ ফিল্মস কর্তৃক প্রযোজিত "আই লাভ ইউ", প্রেমের কাহিনী, মন মানে না প্রভৃতি ছবিতে অভিনয় করে দর্শকদের মনে বিশেষ জায়গা বানানো শুরু করেছিলেন। এরপর দেব রাজ চক্রবর্তীর "চ্যালেঞ্জ" ছবিতে শুভশ্রী গাঙ্গুলীর বিপরীতে অভিনয় করে। এই ছবি দেবকে খ্যাতির চূড়ায় নিয়ে যায়। এই ছবিটি পশ্চিম বাংলায় বেশ হিট হয়। ২০১০ সালে তিনি স্টার আনন্দ সেরা নতুন প্রতিভা অ্যাওয়ার্ড পান। সেই বছরেই তিনি "সেদিন দেখা হয়েছিল" ও "দুই পৃথিবী" ছবিতে অভিনয় করেন। দুই পৃথিবী ছবিটি খুবই বিখ্যাত হয়। ২০১১ সালে দেব রাজিব বিশ্বাস পরিচালিত ও সুরিন্দার ফিল্মস প্রযোজিত "পাগলু" ছবিতে কোয়েল মল্লিকের বিপরীতে অভিনয় করেন। এই ছবিটি "চ্যালেঞ্জ ২" (অক্টোবর, ২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। রাজীব বিশ্বাস পরিচালিত ও সুরিন্দার ফিল্মস প্রযোজিত "পাগলু" ছবিতে কোয়েল মল্লিকের বিপরীতে অভিনয় করেন। এই ছবিটি "চ্যালেঞ্জ ২" (অক্টোবর, ২০১২) এর আগে পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। নভেম্বর,২০১১ সালে সুজিত মণ্ডল পরিচালিত তার "রোমিও" ছবি মুক্তি পায়। এই ছবিতে শুভশ্রী গাঙ্গুলীর বিপরীতে অভিনয় করেন তিনি। এই ছবিটি সর্বস্তরের লোকের কাছ থেকে, এমনকি সমালোচকদের কাছ থেকেও প্রশংসা পায়। 
জানুয়ারি, ২০১২ সালে আবারো শুভশ্রী গাঙ্গুলীর বিপরীতে তার "খোকাবাবু" ছবি মুক্তি পায়। এস্‌কে মুভি প্রযোজিত এই ছবিটি টানা ৩০০ দিন থিয়েটারে চলে আগের সকল রেকর্ড ভঙ্গ করে। এই ছবির "ডান্স মারে খোকাবাবু" নামক গানটি টলিউডের সবচেয়ে ব্যয়বহুল গান। আগস্ট, ২০১২ সালে তার অভিনীত "পাগলু ২" মুক্তি পায়। একই প্রযোজক ও একই অভিনেত্রীর বিপরীতে অভিনীত এ ছবিটি হিট হলেও "পাগলু" (২০১১) এর মত বিখ্যাত হয়নি। 
জুন, ২০১৩ তে মুক্তি পেয়েছিল শুভশ্রী গাঙ্গুলী ও নুসরাত জাহানের বিপরীতে, রাজীব বিশ্বাস পরিচালিত ও এস্‌কে মুভিজের ব্যানারের চলচ্চিত্র "খোকাবাবু"র সিক্যুয়েল "খোকা ৪২০" । ২০১৩ সালের ১১ অক্টোবর দুর্গা পূজার সময় মুক্তি পেয়েছিল "রংবাজ" চলচ্চিত্র। সুরিন্দার ফিল্মসের ব্যানারে, রাজা চন্দর পরিচালনায় এবং কোয়েল মল্লিকের বিপরীতে এই ছবিতে আরো থাকবেন রজতাভ দত্ত, রাহুল দেব প্রমুখ। ডিসেম্বর, ২০১৩ সালে মুক্তিপ্রাপ্ত প্রখ্যাত সাহিত্যিক বিভূতিভূষণ বন্দ্যোপাধ্যায়ের "চাঁদের পাহাড়" উপন্যাসের উপর ভিত্তি করে কমলেশ্বর মুখোপাধ্যায় পরিচালিত ও শ্রী ভেঙ্কটেশ ফিল্মসের ব্যানারে তৈরী "চাঁদের পাহাড়" চলচ্চিত্রে তিনি অভিনয় করেন। এই ছবিটির শ্যুটিং হয়েছে আফ্রিকার জঙ্গলে।
এরপর তিনি সমরেশ মজুমদারের বুনো হাঁস উপন্যাসের উপর ভিত্তি করে নির্মিত বুনো হাঁসে অমল চরিত্রে অভিনয় করছেন।
বাক (দেবী)

বাক (, ), একজন  বৈদিক দেবী, যিনি বাকশক্তির মূর্তিপূর্ণ রূপ। তিনি অনুপ্রাণিত কবি ও স্বপ্নদর্শীদের মধ্যে প্রবেশ করেন, তিনি যাদের ভালবাসেন তাদের অভিব্যক্তি ও শক্তি দেন; তাকে "বেদের মা" বলা হয় এবং প্রজাপতির সহধর্মিণী, মনের বৈদিক মূর্ত প্রতীক। তিনি ঐতরেয় আরণ্যক-এ ইন্দ্রের সাথেও যুক্ত। অন্যত্র, যেমন পদ্মপুরাণে, তাকে দৃষ্টির (কশ্যপ) সহধর্মিণী, আবেগের মা এবং সঙ্গীতজ্ঞদের বন্ধু (গন্ধর্ব) বলা হয়েছে।
পরবর্তী বৈদিক সাহিত্যে এবং হিন্দু ঐতিহ্যের বৈদিক-উত্তর গ্রন্থে তাকে দেবী সরস্বতী বলে চিহ্নিত করা হয়েছে। সরস্বতী হিন্দুধর্মে একজন উল্লেখযোগ্য ও শ্রদ্ধেয় দেবী।
দেওয়ানবাড়ি মসজিদ (সাভার)

দেওয়ানবাড়ি মসজিদ সাভার উপজেলার আমিনবাজার এলাকায় ১৮ শতকে নির্মিত একটি প্রাচীন মসজিদ। রাজধানী ঢাকা থেকে সাভারের দিকে যেতে আমিনবাজার এলাকায় ঢাকা-আরিচা মহাসড়কের ডান দিকে এর অবস্থান।
দেওয়ানবাড়ি মসজিদের প্রতিষ্ঠাতা জনাব আলি হাজী যিনি পেশায় একজন চামড়া ব্যবসায়ী ছিলেন। তিনি ভারত থেকে এখানে এসে বসতি স্থাপন করেন এবং ঐতিহ্যবাহী এ মসজিদটি নির্মাণ করেন। মসজিদটি তিন গম্বুজ বিশিষ্ট। এর দৈর্ঘ্য ৩৫ ফুট, প্রস্থ ৩৩ ফুট এবং উচ্চতা ৪০ ফুট। মসজিদের বাহির ও অভ্যন্তরীন অংশ কারুকার্যময় শিলালিপি দ্বারা খচিত। এসব শিলালিপি ভারতের আগ্রা থেকে আনা হয়েছে। মসজিদটিতে রয়েছে তিনটি দরজা, আটটি খিলান ও সুদৃশ্য একটি মেহরাব। এর অভ্যন্তরে রয়েছে একটি পুরোনো সুদৃশ্য ঝারবাতি যা দেওয়ানি আমলের ঐতিহ্য বহন করছে।
মারিয়া বাশির

মারিয়া বাশির আফগানিস্তানের একমাত্র অভিশংসক(প্রসিকিউটর), যিনি ২০০৯ সালের তথ্য অনুযায়ী দেশের এমন একটি অবস্থানকে ধরে রাখেন। তালেবান, দুর্নীতিবাজ পুলিশ, মৃত্যু হুমকি,ব্যর্থ হত্যাকাণ্ডের প্রচেষ্টা হওয়ার মত ঘটনার পনের বছরেরও বেশি আফগানিস্তানের সন্ত্রাসী কর্মকাণ্ডের অভিজ্ঞতা তার হয়েছে - তিনি তাদের সবাইকে দেখেছেন। তালেবানদের সময় তাকে কাজ করা থেকে নিষিদ্ধ করা হয়েছিল, তখন তিনি তার বাসায় স্কুল শিক্ষা অবৈধভাবে মেয়েদেরকে প্রদান করতেন। তালেবান যুগের পরে, তাকে চাকুরিতে ফিরিয়ে আনার আহ্বান জানানো হয় এবং ২০০৬ সালে হেরাত প্রদেশের প্রধান প্রসিকিউটর জেনারেল পদে নিযুক্ত হন। নারীর দুর্নীতি ও নিপীড়ন নির্মূলের উপর তার প্রধান লক্ষ্য ছিল, তিনি ২০১০ সালে প্রায় ৮৭ টি মামলা একাই পরিচালনা করেছেন।
তার কাজের স্বীকৃতিস্বরূপ, মার্কিন যুক্তরাষ্ট্রের স্টেট ডিপার্টমেন্ট থেকে, তাকে আন্তর্জাতিক সাহসী নারী পুরস্কার প্রদান করা হয়। বাশির ২০১১ সালের টাইম ম্যাগাজিনের ১০০ প্রভাবশালী ব্যক্তিদের তালিকায় অর্ন্তভুক্ত হন।
পৃষ্ঠাসজ্জা

পৃষ্ঠাসজ্জা বা পৃষ্ঠাবিন্যাস বলতে চিত্রলৈখিক নকশা প্রণয়ন প্রক্রিয়ার একটি অংশকে বোঝায় যেখানে মুদ্রণের আগে কোন পৃষ্ঠার দৃশ্যমান উপাদানগুলিকে সাজানো বা বিন্যস্ত করা হয়। এই প্রক্রিয়াতে বিশেষ কোনও যোগাযোগের উদ্দেশ্য পূরণের লক্ষ্যে গ্রন্থনার সাংগঠনিক মূলনীতিগুলি প্রয়োগ করা হয়।
উচ্চস্তরের পৃষ্ঠাসজ্জাতে প্রকাশনা মাধ্যমের আকার-আকৃতির পাশাপাশি পাঠ্য বিষয়বস্তু ও চিত্রসমূহের সামগ্রিক বিন্যাস সম্পর্কে সিদ্ধান্ত নেওয়া হয়। এতে সংস্কৃতি ও মনোবিজ্ঞানের সম্যক জ্ঞান থাকার পাশাপাশি বুদ্ধি, সংবেদনশীলতা ও সৃষ্টিশীলতার দক্ষ ব্যবহার প্রয়োজন হয় এবং রচয়িতা ও সম্পাদক কীভাবে ভাব বিনিময় করতে চান ও কীসের উপর জোর দিতে চান, সেগুলি বিবেচনা করতে হয়।
নিম্নস্তরের পৃষ্ঠাসজ্জাতে পৃষ্ঠাসংখ্যা স্থাপন এবং মুদ্রাক্ষর স্থাপন প্রক্রিয়াগুলি অনেক বেশি যান্ত্রিক। কিছু পরামিতি বা মানদণ্ড আগে থেকে দেওয়া থাকলে পাঠ্য বিষয়বস্তুসমৃদ্ধ এলাকার সীমানা, মুদ্রাক্ষর ছাঁদ, মুদ্রাক্ষর ছাঁদের আকার, প্রান্তের সাথে সামঞ্জস্যবিধানের পছন্দ, ইত্যাদি খুব সহজেই করা সম্ভব।
কম্পিউটারের মাধ্যমে প্রকাশনা আধিপত্য বিস্তার করার আগে এই সবগুলি প্রক্রিয়াই হাতে করা হত, কিন্তু আধুনিক কম্পিউটারভিত্তিক প্রকাশনা ব্যবস্থায় এগুলি প্রায় সবক্ষেত্রেই স্বয়ংক্রিয়ভাবে সম্পাদন করা হয়।
২০১৮ ইংল্যান্ড ক্রিকেট দলের স্কটল্যান্ড সফর

ইংল্যান্ড জাতীয় ক্রিকেট দল একমাত্র একদিনের আন্তর্জাতিক খেলার জন্য স্কটল্যান্ড সফর করে, যা জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। ম্যাচের পর দুই টুয়েন্টি২০ আন্তর্জাতিক (টি২০আই) খেলায় পাকিস্তান একই মাঠে ১২ থেকে ১৩ জুন। শেষবারের মতো দুই দলের এক অপর ম্যাচে জয়ী হয়েছিল ২০১৫ ক্রিকেট বিশ্বকাপে, যেখানে ইংল্যান্ড ১১৯ রানের ব্যবধানে জয়ী হয়েছিল। ২০১৮ সালে মে, ক্রিকেট স্কটল্যান্ড ইংল্যান্ড এবং পাকিস্তান বিরুদ্ধে ম্যাচগুলির জন্য একটি অস্থায়ী ২৪-সদস্য দলে ডাক।
স্কটল্যান্ড একদিনের ওয়ানডেতে ইংল্যান্ডের বিপক্ষে প্রথম জয় দিয়ে ছয় রান করে এক ম্যাচ জিতেছে। ম্যান অব দ্য ম্যাচ, ক্যালাম ম্যাকলিওড, তিনি বলেন, "স্কটল্যান্ডের ক্রিকেট থেকে একটি বিশাল বিবৃতি" ইংল্যান্ডের অধিনায়ক, ইয়ন মর্গ্যান, "স্কটল্যান্ডের জন্য এটি বিশাল" বলেছে।
কুণ্ডলিনী

কুণ্ডলিনী (Sanskrit: "", ,"কুণ্ডলীকৃত"), হিন্দুধর্মে আদিম শক্তির একটি রূপকে নির্দেশ করে, যা মেরুদণ্ডের ভিত্তিতে অবস্থিত বলে মনে করা হয়। 
কুণ্ডলিনী জাগরণ গভীর ধ্যানের ফলে ঘটেছে বলে মনে করা হয়, যা কখনও কখনও আলোকপ্রাপ্তি এবং সুখের অনুভূতির পরিণতি ঘটায়।এবং কুণ্ডলিনী সাধনের ক্ষমতার সত্যতা বিজ্ঞানীরাও স্বীকার করেন যাইহোক, কুণ্ডলিনী জাগরণ বিভিন্ন প্রক্রিয়ার মাধ্যমে ঘটতে পারে। যোগের অনেক পদ্ধতি ধ্যান, প্রাণায়াম, আসন অনুশীলন এবং মন্ত্রের জপের মাধ্যমে কুণ্ডলিনী জাগরণের ওপর আলোকপাত করে। কুণ্ডলিনী যোগ যোগশাস্ত্রের একটি ঘটনা, যা হিন্দুধর্মের শাক্তমত এবং তন্ত্র ঘটনা দ্বারা প্রভাবিত। এর নামটি উৎপন্ন হয়েছে মন্ত্র, তন্ত্র, যন্ত্র, যোগ বা ধ্যানের নিয়মিত অনুশীলন দ্বারা কুণ্ডলিনী শক্তির জাগরণের একটি আলোকপাতের মাধ্যমে। 
কুণ্ডলিনী অভিজ্ঞতাটি প্রায়শই মেরুদণ্ডের সাথে চলমান বিদ্যুতের একটি অনুভূতি বলে মনে করা হয়।
স্যাম মেন্ডেজ

স্যামুয়েল আলেকজান্ডার মেন্ডেজ, সিবিই (; জন্ম: ১ আগস্ট ১৯৬৫) হলেন একজন ইংরেজ মঞ্চ ও চলচ্চিত্র পরিচালক। তিনি নাট্যধর্মী "আমেরিকান বিউটি" (১৯৯৯) চলচ্চিত্র নির্মাণ করে শ্রেষ্ঠ পরিচালনার জন্য একাডেমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি অপরাধমূলক "রোড টু পার্ডিশন" (২০০২) ও জেমস বন্ড চলচ্চিত্র ধারাবাহিকের "স্কাইফল" (২০১২) ও "স্পেক্টার" (২০১৫) চলচ্চিত্র পরিচালনার জন্য সমধিক পরিচিতি অর্জন করেন।
তিনি "কাবারেট" (১৯৯৪), "অলিভার!" (১৯৯৪), "কোম্পানি" (১৯৯৫) ও "জিপসি" (২০০৩) সঙ্গীতধর্মী মঞ্চনাটকের নির্দেশনার জন্য পরিচিত। তিনি ওয়েস্ট এন্ড মঞ্চে প্রথমবারের মত সঙ্গীতধর্মী "চার্লি অ্যান্ড দ্য চকলেট ফ্যাক্টরি" (২০১৩) মঞ্চনাটক পরিচালনা করেন।
নাট্যকলায় অবদানের জন্য ২০০০ সালে রাণী দ্বিতীয় এলিজাবেথ মেন্ডেজকে কমান্ডার অব দি অর্ডার অব দ্য ব্রিটিশ এম্পায়ারে ভূষিত করেন এবং একই বছর তিনি জার্মানির হামবুর্গের আলফ্রেড ট্যোফার ফাউন্ডেশন থেকে শেকসপিয়ার পুরস্কার লাভ করেন। ২০০৫ সালে তিনি গ্রেট ব্রিটেনের ডিরেক্টরস গিল্ড থেকে আজীবন সম্মাননা পুরস্কার অর্জন করেন। ২০০৮ সালে "দ্য ডেইলি টেলিগ্রাফ" "ব্রিটিশ সংস্কৃতির ১০০ প্রভাবশালী ব্যক্তি" তালিকায় তাকে ১৫তম স্থান প্রদান করে।
লিনাক্স লাইট

লিনাক্স লাইট() উবুন্টু ও ডেবিয়ান-ভিত্তিক একটি লিনাক্স ডিস্ট্রিবিউশন। ডিস্ট্রিবিউশনটি এক্সএসসিই ডেস্কটপ পরিবেশের সাথে একটি হালকা ডেস্কটপ ব্যবহারের অভিজ্ঞতা প্রদান করে। প্রাথমিক লিনাক্স ব্যবহারকারীদের সুখকর অভিজ্ঞতা প্রদানের জন্যে এর সাথে একগুচ্ছ "লাইট এপ্লিকেশন" অন্তর্ভুক্ত রয়েছে।
লিনাক্স লাইট একটি 'গেটওয়ে অপারেটিং সিস্টেম'। উইন্ডোজ থেকে লিনাক্স-ভিত্তিক অপারেটিং সিস্টেমে স্থানান্তর সহজতর করার উদ্দেশ্যে এটি তৈরি করা হয়েছে। লিনাক্স লাইট সফটওয়ার নির্বাচন ও প্রোগ্রামের ক্ষেত্রে ইউনিক্সের দর্শন অনুসরণ করে-"এমন প্রোগ্রাম নির্মাণ করো, যা একটিমাত্র কাজই করতে পারে, তবে তা ভালোভাবে করতে পারে"।
ডিস্ট্রোটির ভিত হলো উবুন্টুর এলটিএস শাখার রিলিজসমূহ। যার মানে হচ্ছে প্রত্যাকটি সংস্করণ ৫বছর ধরে সেবা পায় এবং এ সময়ের ভেতর উল্লেখযোগ্য কোন হালনাগাদের প্রয়োজন পড়ে না।
ওঁ নমঃ শিবায়

ওঁ নমঃ শিবায় (), , , , মারাঠি: ॐ नमः शिवाय, মালায়ালাম: ഓം നമഃ ശിവായ, ওড়িয়া: ଓଁ ନମଃ ଶିବାୟ, পাঞ্জাবি: ਓਮ ਨਮਃ ਸ਼ਿਵਾਯ, তেলুগু: శివ పంచాక్షరీ మంత్రము, হলো হিন্দুধর্মের জনপ্রিয় মন্ত্র, এবং শৈবধর্মের সবচেয়ে গুরুত্বপূর্ণ মহামন্ত্র। "নমঃ শিবায় অর্থ" "পরমেশ্বর কে নমস্কার", বা "পরমেশ্বর শিবকে নমস্কার"।
এই মন্ত্রটিকে "শিব পঞ্চাক্ষর" বা "পঞ্চাক্ষর" বলা হয়  অর্থাৎ "পাঁচ-অক্ষর" মন্ত্র (ওঁ ব্যতীত) এবং শিবকে উৎসর্গ করা হয়। এই মন্ত্রটি শ্রী রুদ্রম স্তোত্রে 'ন' 'মা' 'শি' 'বা' এবং 'যা' হিসাবে উপস্থিত হয় যা কৃষ্ণ যজুর্বেদের
মন্ত্রটি শ্রী রুদ্রম স্তোত্রে রয়েছে যা
কৃষ্ণ যজুর্বেদের অংশ। শ্রী রুদ্রম স্তোত্রটি কৃষ্ণ যজুর্বেদের তৈত্তিরীয় সংহিতার (৪.৫, ৪.৭) চতুর্থ গ্রন্থের দুটি অধ্যায় থেকে নেওয়া হয়েছে। প্রতিটি অধ্যায়ে এগারোটি অনুবাক বা স্তোত্র থাকে। উভয় অধ্যায়ের নাম যথাক্রমে নমকম (অধ্যায় পঞ্চম) এবং চমকম (অধ্যায় সপ্তম)। তৈত্তিরীয় সংহিতার নমকং (৪.৫.৮.১) এর অষ্টম স্তোত্রে ওঁ ছাড়াই মন্ত্রটি প্রদর্শিত হয়। এর অর্থ হল "শুভশীল শিবকে নমস্কার, যাঁর চেয়ে শুভ আর কেউ থাকতে পারে না তাকে"।
মন্ত্রটি শুক্ল যজুর্বেদের অংশ, রুদ্রাষ্টধ্যায়ীতেও দেখা যায়। রুদ্রাষ্টধ্যায়ীতে, মন্ত্রটি ৫ম অধ্যায়ে (নমকম নামেও পরিচিত) ৪১ শ্লোকে উপস্থিত হয়েছে।
নমঃ শিবায় অর্থ "ভগবান শিবের আরাধনা"; এটি ভক্তিমূলক শব্দাংশ "ওঁ" দ্বারা পূর্বে রয়েছে।
শৈবধর্মের সিদ্ধ ও ঐতিহ্যে, নমঃ শিবায়কে ভগবান শিবের "পঞ্চবোধ তত্ব" এবং পাঁচটি উপাদানের সর্বজনীন একত্ব হিসাবে বিবেচনা করা হয়:
এর মোট অর্থ হল "সর্বজনীন চেতনা এক"।
শৈব সিদ্ধান্তে, পাঁচটি অক্ষরও প্রতিনিধিত্ব করে:
তিরুমন্তিরাম ঘোষণা করেন যে "তাঁর পা হল "ন"। তার নাভি হল "মঃ"। তার কাঁধগুলি হল "শি"। তার মুখ হল "বা"। তার দীপ্তিময় কপালের কেন্দ্রটি হল "য়"। এইভাবে শিবের পাঁচ-অক্ষরযুক্ত রূপ।"
এই মন্ত্রটি মৌখিক বা মানসিকভাবে পুনরাবৃত্তি করা হয়, মনকে ভগবান শিবের অসীম, সর্বব্যাপী উপস্থিতির দিকে আঁকতে থাকে। ঐতিহ্যগতভাবে রুদ্রাক্ষের পুঁতির স্ট্র্যান্ডের উপর গণনা করার সময় এটি দিনে ১০৮ বার পুনরাবৃত্তি হয়। এটি প্রত্যেকের দ্বারা অবাধে গাওয়া ও উচ্চারণ করা হয়, তবে এটি সবচেয়ে শক্তিশালী হয় যখন একজনের গুরু দ্বারা দেওয়া হয়। এই দীক্ষার আগে যাকে মন্ত্র দীক্ষা বলা হয়, গুরুর সাধারণত কিছু সময় অধ্যয়নের প্রয়োজন হয়। এই দীক্ষাটি প্রায়শই মন্দিরের আচারের অংশ, যেমন পূজা, জপ, হোম, ধ্যান অথবা বিভূতি দেখার সময়।
গুরু শিষ্যের ডান কানে মন্ত্রটি ফিসফিস করে, কীভাবে ও কখন এটি জপ করতে হবে তার নির্দেশাবলী সহ।
আজিজা সিদ্দিকী

আজিজা সিদ্দিকী (পশতঃ عزيزه صديقي; জন্ম ১৯৮৩) একজন আফগান কর্মী। তিনি আফগান এনজিও অ্যাকশন এডের সাথে মহিলা অধিকার সমন্বয়কারী ছিলেন, যেখানে তিনি গ্রামে আফগান নারীদের অবস্থা নিয়ে গবেষণা করেন এবং তাদের অধিকার সম্পর্কে শিক্ষি প্রদান করেন, এবং সিদ্ধান্ত গ্রহণের সময় প্রশিক্ষণের ব্যবস্থাও করেন, যেখানে তিনি ব্যক্তিগতভাবে বিভিন্ন হুমকির মুখোমুখি হয়েও তার কার্যক্রম চালিয়ে যান।
আফগানিস্তানে জন্মগ্রহণকারী আজিজা সিদ্দিকী যুদ্ধের কারণে আট বছর বয়সে পাকিস্তানে চলে যান, তবে ২০০৩ সালে আফগানিস্তানে নারীদের অধিকার প্রতিষ্ঠার জন্য ফিরে আসেন। ২০০৭ সালে তিনি আন্তর্জাতিক সাহসী নারী পুরস্কার লাভ করেন। তবে, তার খ্যাতির কারণে তিনি নিরাপদে আফগানিস্তানে ফিরে আসার জন্য অক্ষম হন এবং তাই তিনি মার্কিন যুক্তরাষ্ট্রে আশ্রয় গ্রহণ করেন।
২০০৮ সালে, তিনি বিআইএএস, বাই-লিংগাল ইন্টারন্যাশনাল অ্যাসিস্ট্যান্ট সার্ভিসেসের জন্য একজন কর্মী হিসেবে কাজ করতে শুরু করেন, যা বয়স্ক ও প্রতিবন্ধী অভিবাসী, আসিয়ানী এবং উদ্বাস্তুদের সাহায্য করে। ২০০৯ সালে সিদ্দিকী গিটানা প্রোডাকশন থেকে "এক্সট্রাঅর্ডিনারি অর্ডিনারি পার্সন অব দ্য ইয়ার" পুরস্কার পেয়েছিলেন, যা শিল্প ও কলা শিক্ষার মাধ্যমে বৈচিত্র্যতাকে উন্নীত করে।
বের্নুই পরীক্ষা

সম্ভাবনা ও পরিসংখ্যানের তত্ত্বে একটি বের্নুই পরীক্ষা বা দ্বিপদী পরীক্ষা একটি পৌনঃপূনিক দৈব পরীক্ষা যার প্রতিটি দানে ঠিক দুইটি সম্ভাব্য ফলাফল থাকে, যাদের একটিকে "সাফল্য" ও অপরটিকে "ব্যর্থতা" নামে অভিহিত করা হয়, এবং প্রতিবার পরীক্ষা চালানোর সময় সাফল্যের সম্ভাবনা একই থাকে। পরীক্ষাটি জাকব বের্নুই নামক একজন ১৭শ শতকের সুইস গণিতবিদের নামে নামকরণ করা হয়েছে; তিনি ১৭১৩ সালে তার "আর্স কোনজেকতান্দি" গ্রন্থে পরীক্ষাটি বিশ্লেষণ করেন। বের্নুই পরীক্ষার গাণিতিক বিধিবদ্ধ রূপটি বের্নুই প্রক্রিয়া নামে পরিচিত।
যেহেতু একটি বের্নুই পরীক্ষাতে কেবলমাত্র দুইটি সম্ভাব্য ফলাফল থাকে, তাই এটিকে হ্যাঁ বা না প্রশ্নের আকারে বর্ণনা করা যায়। যেমন "নবজাতক শিশুটি কি একটি মেয়ে শিশু?" সুতরাং "সাফল্য" ও "ব্যর্থতা" কেবলমাত্র এখানে তকমা হিসেবে ব্যবহার করা হয়েছে; আক্ষরিক অর্থে নয়। সাফল্য বলতে কিছু আগে থেকে নির্ধারিত শর্ত পূরণ করে এমন একটি ফলাফলকে বোঝানো হয়েছে, কোন নৈতিক রায় দেয়া হয় নি। প্রদত্ত একটি সম্ভাবনা জগতে যেকোন পরিসংখ্যানিক ঘটনার (ফলাফলের সমষ্টি) জন্য বের্নুই পরীক্ষা সংজ্ঞায়িত করা সম্ভব; ঘটনাটি ঘটেছে নাকি ঘটেনি (ঘটনা বনাম সম্পূরক ঘটনা)।
বের্নুই পরীক্ষার কিছু উদাহরণ হল:
আমির হোসেন (উদ্ভাবক)

আমির হোসেন একজন বাংলাদেশী উদ্ভাবক। বগুড়ায় কৃষি যন্ত্রপাতি ও হালকা প্রকৌশল শিল্পের অভাবনীয় বিপ্লবের মূল কারিগর তিনি। উদ্ভাবনের জন্য ২০০৪ সালে বাংলাদেশ প্রকৌশল বিশ্ববিদ্যালয় (বুয়েট) তাকে ‘রিভার্স ইঞ্জিনিয়ারিং’ ডিগ্রি প্রদান করে।
আমির হোসেন ১৯৬০ সালে বগুড়ায় জন্মগ্রহণ করেন। তার বাবা আবদুল জোব্বার কামারশালায় গরম লোহা পিটিয়ে বিকল যন্ত্র সারাতেন। যিনি ‘ধলু মেকার’ নামে বগুড়া শহরে পরিচিত ছিলেন। ৫ বছর বয়স থেকে বাবার কামারশালাতে যাতায়াত ছিল তার।
১৯৭৮ সালে তিনি এসএসসি পাস করেন বগুড়ার করনেশন ইনস্টিটিউশন থেকে। এরপর বগুড়া পলিটেকনিক ইনস্টিটিউটে ভর্তি হলেও বাবার কারখানায় কাজের চাপ বেড়ে যাওয়া ও পরিবারের আর্থিক অবস্থার কারণে পড়াশোনা আর করতে পারেনি। ১৯৮২ সালে তিনি পরিবারের সম্মতি না নিয়েই বিয়ে করেন। এ কারণে তাকে বাড়ি ছাড়া হতে হয়। পরবর্তীতে ২ হাজার টাকা পুঁজি নিয়ে শুরু করেন কৃষি যন্ত্রাংশের ব্যবসা।
শুরুতে তিনি পানির পাম্প তৈরির কারখানা দিয়েছিলেন। এখন পর্যন্ত তিনি প্রায় অর্ধশতাধিক যন্ত্র নিজ কারখানায় উদ্ভাবন বা তৈরি করেছেন। এসবের মধ্যে উল্লেখযোগ্য হল সেমাই ও নুডলস তৈরির যন্ত্র, ইট ও পাথর ভাঙার যন্ত্র, ইট তৈরির অত্যাধুনিক যন্ত্র, খোয়া-সিমেন্ট-বালু মেশানোর যন্ত্র, মাছের ও মুরগির খাদ্য তৈরির যন্ত্র, ভুট্টা ভাঙা ও মাড়াইয়ের যন্ত্র, গো–খাদ্যের যন্ত্র, ধান-আখ–গম মাড়াই যন্ত্র, গুটি ইউরিয়ার যন্ত্র, আলু উত্তোলন ও গ্রেডিং যন্ত্র, চাল গ্রেডিং যন্ত্র, রাইস পলিসার, বীজ বপন যন্ত্র, ধান কাটার যন্ত্র, পাটের ছাল ছাড়ানোর যন্ত্র, প্লাস্টিক পাইপ তৈরির যন্ত্র, জ্বালানিবিহীন মোটরযান এবং উড়ন্ত গাড়ি, বিনোদন পার্কের রাইড, ডিশ অ্যানটেনা, বিস্কুট বানানোর যন্ত্র, অটোরিকশা, ভটভটি, অটোক্র্যাশার, অটো মিক্সচার, চিড়া-মুড়ি ভাজার যন্ত্র, ধানের খড় ও শুকনা ভুট্টার গাছ থেকে গো-খাদ্য তৈরির স্বয়ংক্রিয় যন্ত্র ইত্যাদি।
তার ইটভাঙার যন্ত্র তিস্তা সেতু, লালন শাহ সেতুসহ দেশের বৃহৎ সেতু নির্মাণে ব্যবহৃত হয়েছে।
আমির হোসেনের উদ্ভাবিত প্রচলিত জ্বালানিবিহীন গাড়ির খবর ২০০৬ সালের দিকে ছাপা হয়েছিল দেশি-বিদেশি গণমাধ্যমে। এই গাড়ির জ্বালানি হিসাবে ব্যবহৃত হয় কার্বন বার। ২০০৮ সালে বঙ্গবন্ধু আন্তর্জাতিক সম্মেলন কেন্দ্রে আন্তর্জাতিক প্রযুক্তি মেলায় তার এই গাড়িটি প্রদর্শন করা হয়। সেখানে তিনি সরকারিভাবে পুরস্কার অর্জনের পাশাপাশি ‘‌যন্ত্রবিজ্ঞানী’ খেতাব পান।
পরবর্তীতে আমিরকে জাপানের টয়োটা এবং ভারতের মোটরসাইকেল উৎপাদনকারী প্রতিষ্ঠান টিভিএস কোম্পানির পক্ষ থেকে জ্বালানিবিহীন গাড়িটি বাজারজাতকরণের প্রস্তাব দেয়। টয়োটা জ্বালানিবিহীন গাড়িটি জাপানে তৈরির প্রস্তাব দেয়। এছাড়া সপরিবারে সেখানে বসবাসের জন্য নাগরিকত্ব প্রদানেরও প্রস্তাব দেয়। কিন্তু গাড়িতে ‘মেড ইন বাংলাদেশ’ লেখা থাকবে না, এটি তিনি মেনে নিতে পারেননি। তাই টয়োটার প্রস্তাব তিনি ফিরিয়ে দেন।
আমানউল্যাপুর ইউনিয়ন

আমানউল্যাপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
আমানউল্যাপুর ইউনিয়নের আয়তন ১২.৪৪ বর্গ কিলোমিটার।
২০১১ সালের আদমশুমারি অনুযায়ী আমানউল্যাপুর ইউনিয়নের জনসংখ্যা ২৬,৭৭৬ জন।
বেগমগঞ্জ উপজেলার উত্তর-পশ্চিমাংশে আমানউল্যাপুর ইউনিয়নের অবস্থান। এ ইউনিয়নের দক্ষিণে আলাইয়ারপুর ইউনিয়ন, পূর্বে জিরতলী ইউনিয়ন ও গোপালপুর ইউনিয়ন, উত্তরে সোনাইমুড়ি উপজেলার আমিশাপাড়া ইউনিয়ন, উত্তর-পশ্চিমে চাটখিল উপজেলার খিলপাড়া ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চন্দ্রগঞ্জ ইউনিয়ন অবস্থিত।
আমানউল্যাপুর ইউনিয়ন বেগমগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আমানউল্যাপুর ইউনিয়নের স্বাক্ষরতার হার ৬২.০%। এ ইউনিয়নে ৪টি মাধ্যমিক বিদ্যালয়, ৪টি মাদরাসা এবং ১২টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
বেগমগঞ্জ চৌরাস্তা থেকে লক্ষ্মীপুর রোডে বাস, মিনিবাস, সিএনজি অথবা অটোরিক্সা যোগে পালোয়ানপুল এসে পালোয়ানপুল থেকে সরাসরি অটোরিক্সা অথবা রিক্সাযোগে মাত্র ০১ কিলোমিটার আসলেই আমানউল্যাপুর ইউনিয়ন পরিষদ দেখা যাবে।
বর্তমান পরিষদ
প্রাক্তন চেয়ারম্যানগণের তালিকা
গোপালপুর ইউনিয়ন, বেগমগঞ্জ

গোপালপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
গোপালপুর ইউনিয়নের আয়তন ১৬.৭৪ বর্গ কিলোমিটার। 
২০১১ সালের আদমশুমারি অনুযায়ী গোপালপুর ইউনিয়নের জনসংখ্যা ৩৩,৩৯৫ জন। 
বেগমগঞ্জ উপজেলার উত্তর-পশ্চিমাংশে গোপালপুর ইউনিয়নের অবস্থান। এ ইউনিয়নের পূর্বে মিরওয়ারিশপুর ইউনিয়ন, দক্ষিণে জিরতলী ইউনিয়ন, পশ্চিমে আমানউল্যাপুর ইউনিয়ন ও উত্তরে সোনাইমুড়ি উপজেলার আমিশাপাড়া ইউনিয়ন এবং সোনাপুর ইউনিয়ন অবস্থিত।
গোপালপুর ইউনিয়ন বেগমগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী গোপালপুর ইউনিয়নের স্বাক্ষরতার হার ৫৯.৫%। এ ইউনিয়নে ৩টি মাধ্যমিক বিদ্যালয়, ৩টি মাদরাসা এবং ১২টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
সদস্য, পাকিস্তান তৃতীয় জাতীয় পরিষদ।
সাবেক উপাচার্য, জাতীয় বিশ্ববিদ্যালয়।
মুক্তিযোদ্ধা।
সাবেক রাষ্ট্রদূত।
গায়ক, গীতিকার, সুরকার এবং সঙ্গীত পরিচালক।
বেগমগঞ্জ আপনিয়া হয়ে সিএনজি, অটোরিকশা যোগে গোপালপুর যাওয়া যায়। আবাদ বেগমগঞ্জ চৌরাস্তা থেকে বাংলাবাজার হয়ে সিএনজি অটোরিকশা মাধ্যেমে গোপালপুর ইউনিয়ন কমপ্লেক্সে আসা যায়।
সোনাইমুড়ী উপজেলা হতে আগত খালটি বেগমগঞ্জ আপানিয়ার পাশ দিয়ে গোপালপুর ইউনিয়ন হয়ে বাংলাবাজারের মধ্যে দিয়ে চৌরাস্তা চৌমুহনী খালের সাথে মিলিত হয়েছে।
বর্তমান পরিষদ
প্রাক্তন চেয়ারম্যানগণের তালিকা
জিরতলী ইউনিয়ন

জিরতলী বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
জিরতলী ইউনিয়নের আয়তন ১৫.৪০ বর্গ কিলোমিটার। 
২০১১ সালের আদমশুমারি অনুযায়ী জিরতলী ইউনিয়নের জনসংখ্যা ২৭,৬০৭ জন। 
বেগমগঞ্জ উপজেলার পশ্চিমাংশে জিরতলী ইউনিয়নের অবস্থান। এ ইউনিয়নের উত্তরে গোপালপুর ইউনিয়ন, উত্তর-পূর্বে মিরওয়ারিশপুর ইউনিয়ন, পূর্বে বেগমগঞ্জ ইউনিয়ন, দক্ষিণ-পূর্বে একলাশপুর ইউনিয়ন, দক্ষিণে রাজগঞ্জ ইউনিয়ন, দক্ষিণ-পশ্চিমে ছয়ানী ইউনিয়ন, পশ্চিমে আলাইয়ারপুর ইউনিয়ন এবং উত্তর-পশ্চিমে আমানউল্যাপুর ইউনিয়ন অবস্থিত।
জিরতলী ইউনিয়ন বেগমগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী জিরতলী ইউনিয়নের স্বাক্ষরতার হার ৬০.৫%। এ ইউনিয়নে ২টি মাধ্যমিক বিদ্যালয় এবং ১০টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
বেগমগঞ্জ উপজেলা থেকে সিএনজি, অটোরিকশা যোগে সহজেই জিরতলী ইউনিয়ন কমপ্লেক্সে আসা যায়।
সোনাইমুড়ী উপজেলা হতে আগত খালটি বেগমগঞ্জ আপানিয়ার পাশ দিয়ে জিরতলী ইউনিয়ন হয়ে বাংলাবাজারের মধ্যে দিয়ে চৌরাস্তা চৌমুহনী খালের সাথে মিলিত হয়েছে।
বর্তমান পরিষদ
আলাইয়ারপুর ইউনিয়ন

আলাইয়ারপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
আলাইয়ারপুর ইউনিয়নের আয়তন ১৫.৮০ বর্গ কিলোমিটার।
২০১১ সালের আদমশুমারি অনুযায়ী আলাইয়ারপুর ইউনিয়নের জনসংখ্যা ৩৩,৭৯১ জন।
বেগমগঞ্জ উপজেলার পশ্চিমাংশে আলাইয়ারপুর ইউনিয়নের অবস্থান। এ ইউনিয়নের উত্তরে আমানউল্যাপুর ইউনিয়ন, পূর্বে জিরতলী ইউনিয়ন, দক্ষিণে ছয়ানী ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন ও চন্দ্রগঞ্জ ইউনিয়ন অবস্থিত।
আলাইয়ারপুর ইউনিয়ন বেগমগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হলো:
২০১১ সালের আদমশুমারি অনুযায়ী আলাইয়ারপুর ইউনিয়নের স্বাক্ষরতার হার ৫৭.৬%। এ ইউনিয়নে ২টি মাধ্যমিক বিদ্যালয়, ৩টি মাদরাসা এবং ১২টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
বেগমগঞ্জ উপজেলা থেকে সিএনজি, অটোরিকশা যোগে সহজেই আলাইয়ারপুর ইউনিয়ন কমপ্লেক্সে আসা যায়।
হাট-বাজারের তালিকা
বর্তমান পরিষদ
ছয়ানী ইউনিয়ন

ছয়ানী বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
ছয়ানী ইউনিয়নের আয়তন ২০.৮৩ বর্গ কিলোমিটার। 
২০১১ সালের আদমশুমারি অনুযায়ী ছয়ানী ইউনিয়নের জনসংখ্যা ৩৫,৪৮৪ জন। 
বেগমগঞ্জ উপজেলার দক্ষিণ-পশ্চিমাংশে ছয়ানী ইউনিয়নের অবস্থান। এ ইউনিয়নের উত্তরে আলাইয়ারপুর ইউনিয়ন, উত্তর-পূর্বে জিরতলী ইউনিয়ন, পূর্বে রাজগঞ্জ ইউনিয়ন, দক্ষিণে নোয়াখালী সদর উপজেলার দাদপুর ইউনিয়ন ও চর মটুয়া ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন অবস্থিত।
ছয়ানী ইউনিয়ন বেগমগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ছয়ানী ইউনিয়নের স্বাক্ষরতার হার ৫১.৪%। এ ইউনিয়নে ২টি মাধ্যমিক বিদ্যালয়, ৩টি মাদরাসা এবং ১৫টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
মোফাজ্জল হায়দার চৌধুরী
বেগমগঞ্জ উপজেলা থেকে বাস, সিএনজি, অটোরিকশা যোগে চন্দ্রগঞ্জ পূর্ব বাজারে নেমে দক্ষিণ দিকে ছয়ানী ইউনিয়ন কমপ্লেক্সে ভবন দেখা যাবে।
হাট-বাজারের তালিকা
বর্তমান পরিষদ
রাজগঞ্জ ইউনিয়ন

রাজগঞ্জ বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
রাজগঞ্জ ইউনিয়নের আয়তন ১৮.২৯ বর্গ কিলোমিটার। 
২০১১ সালের আদমশুমারি অনুযায়ী রাজগঞ্জ ইউনিয়নের জনসংখ্যা ৩৯,৯৫৮ জন। 
বেগমগঞ্জ উপজেলার দক্ষিণ-পশ্চিমাংশে রাজগঞ্জ ইউনিয়নের অবস্থান। এ ইউনিয়নের পশ্চিমে ছয়ানী ইউনিয়ন, উত্তরে জিরতলী ইউনিয়ন, পূর্বে একলাশপুর ইউনিয়ন ও নোয়াখালী সদর উপজেলার কাদির হানিফ ইউনিয়ন এবং দক্ষিণে নোয়াখালী সদর উপজেলার নোয়ান্নই ইউনিয়ন অবস্থিত।
রাজগঞ্জ ইউনিয়ন বেগমগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী রাজগঞ্জ ইউনিয়নের স্বাক্ষরতার হার ৫৫.৪%। এ ইউনিয়নে ৩টি মাধ্যমিক বিদ্যালয়, ২টি মাদরাসা এবং ১৩টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
জনাব,ডি এম পারভেজ মেম্বার
নোয়াখালী জেলা শহরের মাইজদী বাজার হতে সিএনজি, অটোরিক্সা অথবা রিক্সা যোগে রাজগঞ্জ ইউনিয়নে যাওয়া যায়। লক্ষ্মীপুর জেলা থেকে রাজগঞ্জ ইউনিয়নে যাতায়তের মাধ্যম হচ্ছে চন্দ্রগঞ্জ বাজার থেকে সিএনজি, অটোরিক্সা করে ছয়ানী বাজার হয়ে রাজগঞ্জ বাজার আসা।
হাট-বাজারের তালিকা
বর্তমান পরিষদ
একলাশপুর ইউনিয়ন

একলাশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
২০১১ সালের আদমশুমারি অনুযায়ী একলাশপুর ইউনিয়নের জনসংখ্যা প্রায় ৩০,২৮৮ জন।
বেগমগঞ্জ উপজেলার দক্ষিণাংশে একলাশপুর ইউনিয়নের অবস্থান। এ ইউনিয়নের পশ্চিমে রাজগঞ্জ ইউনিয়ন, উত্তর-পশ্চিমে জিরতলী ইউনিয়ন ও বেগমগঞ্জ ইউনিয়ন, উত্তরে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও শরীফপুর ইউনিয়ন এবং দক্ষিণে নোয়াখালী পৌরসভা ও নোয়াখালী সদর উপজেলার কাদির হানিফ ইউনিয়ন অবস্থিত।
একলাশপুর ইউনিয়ন বেগমগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
একলাশপুর ইউনিয়নের প্রধান হাট-বাজার একলাশপুর বাজার। এছাড়া রয়েছে গাবুয়া বাজার।
বেগমগঞ্জ ইউনিয়ন, বেগমগঞ্জ

বেগমগঞ্জ বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার মধ্যাংশে বেগমগঞ্জ ইউনিয়নের অবস্থান। এ ইউনিয়নের পশ্চিমে জিরতলী ইউনিয়ন, উত্তরে মিরওয়ারিশপুর ইউনিয়ন, পূর্বে ও উত্তর-পূর্বে চৌমুহনী পৌরসভা এবং দক্ষিণ-পূর্বে ও দক্ষিণে একলাশপুর ইউনিয়ন অবস্থিত।
বেগমগঞ্জ ইউনিয়ন বেগমগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
মিরওয়ারিশপুর ইউনিয়ন

মিরওয়ারিশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তরাংশে মিরওয়ারিশপুর ইউনিয়নের অবস্থান। এ ইউনিয়নের পশ্চিমে গোপালপুর ইউনিয়ন, দক্ষিণ-পশ্চিমে জিরতলী ইউনিয়ন, দক্ষিণে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও নরোত্তমপুর ইউনিয়ন এবং উত্তরে সোনাইমুড়ি উপজেলার বজরা ইউনিয়ন অবস্থিত।
মিরওয়ারিশপুর ইউনিয়ন বেগমগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
১. মিরওয়ারিশপুর বালিকা উচ্চবিদ্যালয়
২. ভোলা বাদশা সরকারি প্রাথমিক বিদ্যালয়
৩. মীরকাশেম বহুমুখী উচ্চবিদ্যালয় 
৪. হাশমত উল্যাহ তা'লীমুল কোরআন মাদরাসা
৫. মিরওয়ারিশপুর হোসাইনিয়া মাদরাসা
৬. আজিজ একাডেমি
৭. শিশু কানন মডেল একাডেমি
৮.মিরআলিপুর সরকারী প্রাথমিক বিদ্যালয়
৯.জামিয়াতুল উলুমিল ইসলামিয়া দারুস সুফ্ফাহ মাদরাসা
(১)বারির হাট
(২) আমীন মার্কেট
(৩)মজুমদার হাট
(৫)আপানিয়া বাজার
১ঃমির আলিপুর বদুপাটোয়ারি জামে মসজিদ
২ঃমির আলি পুর তালতলা
নরোত্তমপুর ইউনিয়ন, বেগমগঞ্জ

নরোত্তমপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তরাংশে নরোত্তমপুর ইউনিয়নের অবস্থান। এ ইউনিয়নের পশ্চিমে মিরওয়ারিশপুর ইউনিয়ন, দক্ষিণে চৌমুহনী পৌরসভা, পূর্বে দুর্গাপুর ইউনিয়ন এবং উত্তরে সোনাইমুড়ি উপজেলার নাটেশ্বর ইউনিয়ন ও বজরা ইউনিয়ন অবস্থিত।
নরোত্তমপুর ইউনিয়ন বেগমগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
দুর্গাপুর ইউনিয়ন, বেগমগঞ্জ

দুর্গাপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
দুর্গাপুর ইউনিয়নের আয়তন ২১ বর্গ কিলোমিটার।
বেগমগঞ্জ উপজেলার উত্তর-পূর্বাংশে দুর্গাপুর ইউনিয়নের অবস্থান। এ ইউনিয়নের পশ্চিমে নরোত্তমপুর ইউনিয়ন ও চৌমুহনী পৌরসভা, দক্ষিণে চৌমুহনী পৌরসভা ও হাজীপুর ইউনিয়ন, পূর্বে রসুলপুর ইউনিয়ন ও কুতুবপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন ও নাটেশ্বর ইউনিয়ন অবস্থিত।
দুর্গাপুর ইউনিয়ন বেগমগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
প্রধান যোগাযোগ ব্যবস্থা সড়ক পথ। এই ইউনিয়নে বেশির ভাগ সড়ক ই বর্তমানে পাকা সড়ক, যেগুলো সাধারণ মানুষের চলাচল ও পন্য পরিবহন এর কাজে ব্যবহার হয়।
উল্লেখযোগ্য বাজারের মধ্যে আছে বালী মসজিদ বাজার, দাওয়াত খোলা বাজার, নতুন বাজার, বেপারী পাড়া বাজার, পশার পুকুর পাড় ইত্যাদি।
পায়ু

পায়ু বা পায়ুপথ হচ্ছে মুখ থেকে শুরু হওয়া কোন প্রানীর পরিপাকতন্ত্রের শেষ অংশ। কার্যকারণে এটা মুখের ঠিক উলটো। এর কাজ হচ্ছে মুখ দিয়ে গৃহীত খাদ্যবস্তুর পরিপাকের পরে কঠিন, অর্ধকঠিন ইত্যাদি অপাচ্য অংশ প্রাণীর শরীর থেকে বের করে দেওয়া।
পায়ু হচ্ছে পরিপাকতন্ত্রের সর্বশেষ অঙ্গ। আমরা জানি পরিপাকতন্ত্রের প্রধান কাজ হলো খাদ্য পরিপাক করা। আমরা মুখ দিয়ে খাদ্যবস্তু গ্রহণ করি। খাদ্য অন্ননালী থেকে পাকস্থলীতে প্রবেশ করে। বিভিন্ন এনজাইম খাদ্য পরিপাকে অংশ নেয়। এনজাইম সক্রিয় হলে পরিপাকতন্ত্র সুস্থ থাকে। খাদ্যবস্তু বিভিন্ন এনজাইমএর ফলে দেহে শোষিত হতে থাকে এবং তা ঘটে ক্রমান্বয়ে পাকস্থলী, ক্ষুদ্রান্ত ও বৃহদান্ত্রতে। মানুষের বর্জ্য পদার্থ যা আর দেহে শোষিত হতে পারে না তাকে মল বলে। পায়ুপথ দিয়ে মল এই মল বের হয়। মল ত্যাগ করলে শরীরের বর্জ্য পদার্থ বের হয়ে যায়।পরিপাকতন্ত্রে পায়ুর গুরুত্ব অপরিসীম।
ভেদন পরীক্ষা

ভেদন পরীক্ষা বলতে কোনও কম্পিউটার ব্যবস্থার নিরাপত্তা বা আক্রান্তপ্রবণতা যাচাই করতে সেটির উপর অনুমোদিত কৃত্রিম আক্রমণকে বোঝায়। এমন পরীক্ষায় পরিপূর্ণভাবে যথাসম্ভব ঝুঁকি মূল্যায়নের মাধ্যমে একটি ব্যবস্থার দূর্বলতা ও শক্তি দুটোই চিহ্নিত করা হয়। একে ইংরেজি ভাষায় পেনেট্রেশন টেস্ট (Penetration Test) বা সংক্ষেপে পেন টেস্ট বলা হয়।
এ প্রক্রিয়ায় সাধারণত লক্ষ্যের সিস্টেম ও নির্দিষ্ট লক্ষ্য নির্বাচন করে, তারপর প্রাপ্ত তথ্যকে পর্যালোচনা ও লক্ষ্যার্জনে বিভিন্ন পদক্ষেপ গ্রহণ করা হয়। সাদা বাক্স (হোয়াইট বক্স) ও কালো বাক্সে (ব্ল্যাক বক্স) নামক দুই ধরনের আক্রমণ হতে পারে। সাদা বাক্স আক্রমণের ক্ষেত্রে ব্যবস্থাটি সম্পর্কে পর্যাপ্ত তথ্য প্রদান করা হয়, অন্যদিকে কালো বাক্স আক্রমণের ক্ষেত্রে ব্যবস্থা সম্পর্কে শুধুমাত্র প্রাথমিক তথ্য প্রদান করা হয় বা কোন তথ্যই প্রদান করা হয় না। কোনও আক্রমণ থেকে ব্যবস্থাটি সুরক্ষিত কি না তা নির্ণয় করতে ভেদন পরীক্ষা সাহায্য করে, এবং সুরক্ষিত না হলে প্রতিরোধের ব্যবস্থা গ্রহণ করা হয়। 
ভেদন পরীক্ষাতে পাওয়া নিরাপত্তাজনিত সমস্যাগুলি ব্যবস্থার মালিকের কাছে প্রতিবেদন আকারে পাঠানো হয়। ভেদন পরীক্ষা প্রতিবেদনে কোনও সংগঠনের উপর সম্ভাব্য আক্রমণের ব্যাপারে অবহিত করা হয় ও এবং হামলা-প্রতিরোধী পরামর্শ প্রদান করে।
ভেদন পরীক্ষার লক্ষ্য অনুমোদিত কার্যক্রমের উপর ভিত্তি করে পরিবর্তিত হয়। ভেদন পরীক্ষা একটি পূর্ণাঙ্গ নিরাপত্তা নিরীক্ষা (সিকিউরিটি অডিট) একটি অংশ। উদাহরণস্বরূপ, মূল্যপরিশোধ কার্ড শিল্পে (পেমেন্ট কার্ড ইন্ডাস্ট্রি) উপাত্ত নিরাপত্তা মান বা আদর্শগুলির (ডাটা সিকিউরিটি স্ট্যান্ডার্ড) নিয়মিত সময়সূচিতে ভেদন পরীক্ষণ করা উচিত।
ভেদন পরীক্ষার জন্যে বহুবিভিন্ন ধরনের নিরাপত্তা মূল্যায়ন সরঞ্জাম রয়েছে, যার মধ্যে বিনামূল্য ও বাণিজ্যিক সফটওয়্যার দুই ধরনেরই রয়েছে।
ভেদন পরীক্ষার উপযোগী অনেকগুলো অপারেটিং সিস্টেম বিতরণ রয়েছে। এসব বিতরণগুলিতে সাধারণত প্রাক-মোড়কীকৃত ও প্রাক-বিন্যস্ত সরঞ্জামের সংকলন থাকে। ভেদন পরীক্ষকের সবগুলি সরঞ্জাম আলাদা আলাদা করে খুঁজে নিতে হয় না, যা সংকলক ত্রুটি, নির্ভরশীলতা সমস্যা (ডিপেন্ডেন্সি ইস্যু), বিন্যস্তকরণ সমস্যা (কনফিগারেশন ইস্যু), ইত্যাদির মত জটিলতা বাড়াতে পারে।
উল্লেখযোগ্য ভেদন পরীক্ষা অপারেটিং সিস্টেমের উদাহরণ হলো:
ভেদন পরীক্ষাকে সহজতর করতে আলাদা আলাদা ক্ষেত্রের জন্যে অনেকগুলি আলাদা আলাদা বিশেষ অপারেটিং সিস্টেম রয়েছে।
ভেদন পরীক্ষা প্রক্রিয়ার পাঁচটি ধাপ রয়েছে:
১) প্রাথমিক নিরীক্ষণ - লক্ষ্যবস্তু সম্পর্কে প্রয়োজনীয় তথ্য সংগ্রহ। ভাল আক্রমণের কাজে এ তথ্য সহায়তা করে। উদাহরণস্বরূপ, ওপেন সোর্স সার্চ ইঞ্জিন ব্যবহার করে সোশ্যাল ইঞ্জিনিয়ারিং এর কাজে ব্যবহৃত তথ্য সংগ্রহ করা হয়।
২) নির্ণয় করা - টেকনিক্যাল টুল ব্যবিহার করে আক্রমণকারীর সিস্টেম সম্পর্কে জ্ঞান বাড়ায়। যেমন, এনম্যাপ বা নেটওয়ার্ক ম্যাপিং ওপেন পোর্ট স্ক্যান করতে ব্যবহৃত হয়।
৩) প্রবেশাধিকার অর্জন - প্রাথমিক নিরীক্ষণ ও স্ক্যানিং ধাপে সংগৃহীত তথ্য ব্যবহার করে, আক্রমণকারী লক্ষ্যবস্তু অর্জনের জন্যে পেলোড ব্যবহার করতে পারে। যেমন— জ্ঞাত দূর্বলতার জন্যে মেটাস্পলেয়েট ব্যবিহার করা হয়।
৪) প্রবেশাধিকার বহাল রাখা - প্রবেশাধিকার বহাল রাখার জন্যে কিছু পদক্ষেপের প্রয়োজন হয়, যাতে করে লক্ষ্যবস্তুর অভ্যন্তরে থেকে যতটুকু ডাটা সম্ভব সংগ্রহ করা।
৫) পদচিহ্ন মুছে ফেলা - আক্রমণকারী অবশ্যই নিজেকে অজ্ঞাত রাখতে আক্রান্ত সিস্টেমে রাখা সমস্ত চিহ্ন, লগ ও ডাটা মুছতে হবে।
একবার আক্রমণকারী কোন দুর্বলতা খুঁজে ফেলে, তারা অন্যান্য যন্ত্রেও প্রবেশ করতে পারে, যাতে প্রক্রিয়াটির পুনরাবৃত্তি হয়। এ প্রক্রিয়াটি অভিমুখ পরিবর্তন ("পিভটিং") নামে পরিচিত।
কুতুবপুর ইউনিয়ন, বেগমগঞ্জ

কুতুবপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
কুতুবপুর ইউনিয়নের আয়তন প্রায় ২৩৯.১৪ বর্গ কিলোমিটার।
জনসংখ্যা প্রায় ৪,২৭,৯১৩ জন। যার মধ্যা পুরুষ ২,০২,৩৮৬ জন (প্রায়) ও নারী ২,২৫,৫২৭ জন (প্রায়)।
বেগমগঞ্জ উপজেলার উত্তর-পূর্বাংশে কুতুবপুর ইউনিয়নের অবস্থান। এ ইউনিয়নের পশ্চিমে দুর্গাপুর ইউনিয়ন, দক্ষিণে রসুলপুর ইউনিয়ন, পূর্বে সেনবাগ উপজেলার কাবিলপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন অবস্থিত।
কুতুবপুর ইউনিয়ন বেগমগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
বর্তমান চেয়ারম্যান: নেই
রসুলপুর ইউনিয়ন, বেগমগঞ্জ

রসুলপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পূর্বাংশে রসুলপুর ইউনিয়নের অবস্থান। এ ইউনিয়নের উত্তরে কুতুবপুর ইউনিয়ন, পশ্চিমে দুর্গাপুর ইউনিয়ন ও হাজীপুর ইউনিয়ন, দক্ষিণে ও দক্ষিণ-পশ্চিমে কাদিরপুর ইউনিয়ন, দক্ষিণে-পূর্বে সেনবাগ উপজেলার নবীপুর ইউনিয়ন পূর্বে সেনবাগ উপজেলার বিজবাগ ইউনিয়ন এবং উত্তর-পূর্বে সেনবাগ উপজেলার কাবিলপুর ইউনিয়ন অবস্থিত।
রসুলপুর ইউনিয়ন বেগমগঞ্জ উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
•জমিদার হাট বিএন উচ্চ বিদ্যালয়
লাউতলী উচ্চ বিদ্যালয়, ভূঁইয়ার হাট, লাউতলী
১২৩ নং লাউতলী সরকারি প্রাথমিক বিদ্যালয়
নূর-ই মদিনা মাদ্রাসা, মাস্টারপাড়া, লাউতলী 
হলি ক্রিসেন্ট মডেল একাডেমি, মাস্টারপাড়া
লতিফপুর উচ্চ বিদ্যালয়
দক্ষিণ লাউতলী সরকারি প্রাঃ বিদ্যালয়
শিবপুর উচ্চ বিদ্যালয়
• বেগমগঞ্জ সংযোগ সেনবাগ খাল
•জমিদার হাট বাজার
পূর্ণচন্দ্র ভূঁইয়ার হাট বাজার
সেতুভাঙা বাজার
খোনারের টেক বাজার
চেয়ারম্যান- আবদুর রশিদ
শেহনাজ ট্রেজারি

শেহনাজ ট্রেজারিওয়ালা (জন্ম: ২৯ জুন ১৯৮১) হলেন একজন ভারতীয় অভিনেত্রী, টেলিভিশন উপস্থাপক, লেখক ও ভ্রমণ ব্লগার
তার বাবা একজন বানিজ্যিক সামুদ্রিক প্রকৌশলী ছিলেন এবং তিনি পারসি পরিবারে জন্মগ্রহণ করেন। শেহনাজ সেন্ট জেভিয়ার্স কলেজে পড়াশোনা করেছেন। ২০০১ সালে, তিনি নিউ ইয়র্কে চলে যান যেখানে তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউটে অভিনয়ের পদ্ধতি বিষয়ে পড়াশোনা করেছেন। নিউ ইয়র্কে থাকাকালীন সময়ে, তিনি নিউইয়র্কের একটি লেখার কোর্সেও অংশ নিয়েছিলেন।
খামিয়াব জেলা

খামিয়াব জেলা আফগানিস্তানে জওজান প্রদেশের একটি সীমান্ত জেলা। ভৌগোলিক অবস্থান অনুযায়ী জেলাটির উত্তর ও পশ্চিমে তুর্কমেনিস্তানের সীমানা ভাগ করেছে, দক্ষিণে খাজা দু কোহ জেলা এবং পূর্বে মিনগাজিক এবং কার্কিন জেলার সীামানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১২,৪০০ জন এর মত। জেলাটির কেন্দ্রীয় শহরের নাম হচ্ছে খামিয়াব গ্রাম (খাম-ই আব)। আমু দারিয়া নদীটি জেলার উত্তরে প্রবাহিত হয় এবং তুর্কমেনিস্তানের সাথে সীমানা ভাগ করে গঠন হয়েছে।